ai4bharat/Pralekha huggingface dataset:
عملے، عوامی شکایات اور پنشن کی وزارت
پنشن یافتگان کی زندگی میں مزید آسانی بڑھانے کے لئے مربوط پنشنر پورٹل کی تشکیل کے لئے بینکوں کے ساتھ اشتراک
نئی دہلی،21جون؍2022
ملک کے شمالی خطے کا احاطہ کرتے ہوئے پنشن سے متعلق کام سے نمٹنے والے اسٹیٹ بینک آف انڈیا کے افسروں کے لئے 20 اور 21جون 2022ء کو اُدے پور میں پنشن اور پنشنرز کی بہبود کے محکمے کی طرف سے دو روزہ بینکرز بیداری پروگرام کا اہتمام کیا گیا۔
ڈپارٹمنٹ آف پنشن اور پنشنرز ویلفیئر کے افسروں کی ایک ٹیم نے اسٹیٹ بینک آف انڈیا کے فیلڈ عہدیداروں کی اپ ڈیٹنگ کے مقصد سے مرکزی حکومت کے پنشن پانے والے افراد کو پنشن کی تقسیم سے متعلق پنشن پالیسی اصلاحات اور ڈیجیٹائزیشن سے متعلق اجلاس منعقد کئے۔پنشن پانے والے افراد سے متعلق انکم ٹیکس معاملات پر خصوصی اجلاس کا اہتمام کیا گیا۔ ساتھ ہی ساتھ سالانہ لائف سرٹیفکیٹ داخل کرنے کے ڈیجیٹل طریقوں پر بھی خصوصی اجلاس کا اہتمام کیا گیا ہے۔ چیف کنٹرولر سی پی اے او نےاُن وجوہات مشترک کئے جو پنشن پانے والی کی شکایت کا ایک سبب ہے اور انہوں نے ایسی کارروائیاں تجویز کیں، جو ازالے کے لئے بینک کی جانب سے کئے جاسکتے ہیں۔
یہ فیصلہ بھی کیا گیا کہ پنشن پانے والے افراد کو بلا روک ٹوک خدمات فراہم کرنے کے لئے ڈی او پی پی ڈبلیو اور ایس بی آئی کی موجودہ پورٹل کو جوڑ کر مربوط پنشن پورٹل کی تشکیل کے لئے فوری کوششوں کی ضرورت ہے ۔فیلڈ افسروں اور پنشن پانے والوں میں بیداری انتہائی اہم ہیں، تاکہ ہندوستان کی حکومت کے فلاحی اقدامات کو یقینی بنایاجاسکے۔ پنشن اور پنشنرز کی بہبود کا محکمہ پالیسی اقدامات کرے گا، تاکہ فیلڈ افسروں اور پنشنرز کو درپیش مسائل کو حل کیا جاسکے۔ ڈیجیٹل لائف سرٹیفکیٹ اور چہرے کی شناخت کی ٹیکنالوجی لائف سرٹیفکیٹ داخل کرنے میں پنشنرز اور بینکوں کے لئے بساط بدلنے والی ثابت ہوگی۔ یہ بیداری پروگرام بینک افسروں کے لئے صلاحیت سازی کی ایک زبردست مشق کے طورپر کام کریں گے۔
یہ پروگرام سینٹرل پنشن پروسیسنگ سینٹروں اور مختلف بینک میں پنشن سے متعلق کام کرنے والے فیلڈ عہدیداروں کے لئے بیداری پروگراموں کے سلسلے میں پہلا پروگرام ہے۔ توقع ہے کہ اِن پروگراموں کے ذریعے پنشن پانے والے افراد کی زندگی کو آسان بنانے کے مقصد کو کافی حد تک حاصل کیا جاسکے گا۔ چار اس طرح کے بیداری پروگرام پورے ملک کا احاطہ کرتے ہوئے ہندوستان کے اسٹیٹ بینک کے اشتراک سے شروع کئے جائیں گے۔ اسی طرز پر بیداری پروگرام 23-2022ء میں دیگر پنشن تقسیم کرنے والے بینکوں کے اشتراک سے شروع کئے جائیں گے۔
20 اور 21جون 2022ء کو اُدے پور میں بینکرز بیداری پروگرام پنشن اور پنشنرز کی بہبود کے محکمے کے جوائنٹ سیکریٹری جناب سنجیو این ماتھر کے اختتامی خطاب سے اختتام پذیر ہوگیا ۔ مختلف پالیسی امو رپر بینک کے افسروں سے تفصیلی جانکاری حاصل کی گئی، تاکہ سرگرم تبدیلیاں کی جاسکیں، تاکہ پنشن پانے والے افراد کے لئے زندگی کو آسان بنانے کو یقینی بنایا جاسکے۔
بہت چھوٹی، چھوٹی اور درمیانی صنعتوں کی وزارت
کھادی انڈیا نے این آئی ایف ٹی گاندھی نگر میں ایک نمائش اور ایک فیشن شو ’آہیلی کھادی‘ کا انعقاد کیا
کھادی کو فیشن فیبرک کے طور پر پیش کرنے کا وزی اعظم جناب نریندر مودی کا مطالبہ کھادی اور دیہی صنعت کمیشن کا بنیادی مقصد رہا ہے۔ وزیر اعظم کی یہ مسلسل کوشش رہی ہے کہ کھادی کو سب کے لیے فروغ دیا جائے، خاص طور پر ہمارے معاشرے کی روشنی یعنی نوجوانوں کے لیے۔
نوجوانوں اور عالمی بازار تک پہنچنے کے مقصد سے، ایک نمائش اور کھادی کو ایک کپڑے کے طور پر مقبول بنانے اور روایتی اور عصری کپڑوں کے لیے اس کے استعمال کی نمائش کے لیے کھادی انڈیا کی جانب سے اتوار کو گاندھی نگر، تانا ریری آڈیٹوریم، این آئی ایف ٹی میں ایک فیشن شو کا انعقاد کیا گیا۔
کے وی آئی سی کے چیرمین جناب منوج گوئل نے بطور مہمان خصوصی شرکت کی۔ فیشن شو میں نامور ڈیزائنروں، فیشن انڈسٹری کے اراکین، طلبا اور کھادی اداروں نے شرکت کی۔
کھادی سودیشی تحریک کی علامت ہے، اور اپنی مضبوطی کو ایک ایسے تانے بانے کے طور پر قائم کرنے میں سب سے آگے رہی ہے جو اپنی تشریح میں با اختیار اور جدید دونوں ہے۔ یہی وجہ ہے کہ کھادی کو نوجوان نسل نے پسند کیا گیا ہے۔ ”آہیلی“ کھادی کا مطلب ہے خالص کھادی؛ جسے فیشن شو کے دوران دکھایا گیا تھا۔
فیشن شو کی ایک کشش ”آہیلی“ تھا۔ ریمپ پر دکھائے جانے والے کپڑے کو کھادی اداروں سے حاصل کیا گیا تھا تاکہ اسے ہر نسل کے صارفین کے لیے ڈیزائن کیا جا سکے۔ این آئی ایف ٹی کے ڈیزائنروں نے ملبوسات اور ساڑیوں کے چھ الگ الگ مجموعے ڈیزائن کیے تھے جن میں نسلی، فیوژن، مغربی اور آرام دہ طرز شامل ہیں۔ ہینڈ ایمبرائیڈری، سلائی ڈیٹیلنگ اور ہینڈ بلاک پرنٹنگ کا استعمال شاندار کھادی کی قدر میں اضافے کے لیے کیا گیا تھا۔ گھریلو کتان کے مجموعوں کو مختلف وزنوں اور سوتوں کے کھادی کپڑوں کے ساتھ ڈیزائن کیا گیا تھا جس میں ہندوستانی دستکاری کو ایک بین الاقوامی شکل کے ساتھ ملایا گیا تھا تاکہ کھادی کو عالمی سطح پر جگہ دی جا سکے۔
اس شو کو این آئی ایف ٹی کے طلبا نے ڈیزائن اور پیش کیا تھا، جنھوں نے بطور ماڈل ریمپ پر واک کیا۔
جناب منوج گوئل، چیئرمین، کے وی آئی سی نے اپنے کلیدی خطاب میں کہا؛ ہماری کوشش ہو گی کہ ”کھادی کو گلوبل“ بنایا جائے۔ کے وی آئی سی کا مقصد کھادی کو متعلقہ، اعلیٰ ڈیزائن کی سطح پر فروغ دینا اور اس کی تیاری کرنا ہے۔ یہ گھریلو اور ملبوسات کے شعبے میں غیر بایوڈیگریڈیبل غیر پائیدار مصنوعات کو تبدیل کرنے کے لیے ماحولیاتی طور پر پائیدار کپڑے کے طور پر کھادی کے استعمال کی حوصلہ افزائی بھی کرنا چاہتا ہے۔
وزارت دفاع
رکشا منتری جناب راج ناتھ سنگھ نے آئی اے ایف کے پریمیئر ریڈار اسٹیشن کا دورہ کیا
رکشا منتری جناب راج ناتھ سنگھ نے آج آئی اے ایف کے ایک پریمیئر ریڈار اسٹیشن کا دورہ کیا، جہاں انہوں نے انٹیگریٹڈ ایئر کمانڈ اینڈ کنٹرول سسٹم  کے کام کاج کا مشاہدہ کیا۔ یہ نظام نیٹ ورک کی مرکزیت کی جانب آئی اے ایف کے بڑھتے ہوئے قدموں کےلئے نہایت اہم حیثیت رکھتا ہے اور آپریشنز میں ایک کلیدی اینیبلر ہے۔ سسٹم کی صلاحیتیں اس کے استعمال کرنے والوں کو حالات سے متعلق بہتر آگاہی فراہم کراتی ہیں جو آئی اے ایف کے سینسر ٹو شوٹر لوپ کو کم کرتی ہے۔ اس مضبوط نظام کے کام کاج میں بہت سی ایسی چیزیں شامل ہیں جو ملک بھر میں اس کے اثاثوں کے درمیان بغیر کسی رکاوٹ کے آپریشنز کو قابل عمل بناتی ہیں۔
اپنے دورے کے دوران، رکشا منتری جناب راج ناتھ سنگھ نے ملک بھر میں مختلف مقامات پر کئے گئے نیٹ ورک کے مختلف آپریشنز کا مظاہرہ کیا گیا۔ ان میں لڑاکا، ٹرانسپورٹ اور ریموٹلی پائلٹ طیاروں کے نیٹ ورک اور ہم آہنگ آپریشن شامل تھے۔ انہیں امن کے وقت کے کمانڈ اینڈ کنٹرول فنکشنز کی باریکیوں کے بارے میں بھی بتایا گیا جس میں اہم علاقوں کے فضائی دفاع کو روزانہ کی بنیاد پر اور ساتھ ہی ساتھ بڑی تقریبات کے دوران یقینی بنانا بھی شامل ہے۔ اپنے خطاب میں رکشا منتری نے سال بھر ملک کے آسمان کو محفوظ رکھنے پر فضائی واریئرس کی تعریف کی۔
۔۔۔۔۔۔۔۔۔۔۔
ش ح۔ا گ۔ن ا۔
U-9638
(Visitor Counter : 76
اسٹیل کی وزارت
اسٹیل کے مرکزی وزیر نے اسٹیل کی مرکزی سرکاری زمرے کی صنعتوں کے بنیادی اخراجات  اور قومی اسٹیل پالیسی کے اہداف کو حاصل کرنے کے منصوبوں کا جائزہ لیا
اسٹیل کے مرکزی وزیر جناب رام چندر پرساد سنگھ نے مالی سال 22-2021 کے دوران اسٹیل کی مرکزی سرکاری زمرے کی صنعتوں کے بنیادی اخراجات  اور جاری سال 23-2022 کے لیے کیپیکس اہداف کو حاصل کرنے کے لے اسٹیل کی مرکزی سرکاری زمرے کی صنعتوں کے منصوبوں کا جائزہ لینے کے لئے آج یہاں ایک میٹنگ کی صدارت کی۔ سیل، این ایم ڈی سی،آر آئی این ایل،کے آئی او سی ایل، ایم او آئی ایل اور ایم ای سی او این جیسی اسٹیل کی مرکزی سرکاری زمرے کی صنعتوں کے اعلیٰ انتظامی ہدایت کاروں اور اسٹیل کی وزارت ے اعلیٰ افسران اس میٹنگ میں شریک ہوئے۔
اسٹیل کے وزیر نے اسٹیل کی پیداواری صلاحیت کو بڑھانے، پلانٹ کے پرانے آلات کو جدید بنانے اور مستقبل کی خاطر ماحولیاتی طور پر موثر ٹیکنالوجیز کو اپنانے کے لئے بروقت بنیادی اخراجات کی اہمیت پر زور دیا۔ اس طرح کے اخراجات ہندوستانی معیشت کو بھی طاقت فراہم کرتے ہیں۔ یہ نوٹ کیا گیا کہ مالی سال22-2021 میں اسٹیل کی مرکزی سرکاری زمرے کی صنعتوں کے بنیادی اخراجات جہاں 10,038 کروڑ روپے تھے وہیں مالی سال 21-2020 میںیہ اخراجات 7266.70 کروڑ روپے تھے یعنی 38 فیصد کا اضافہ ہوا۔
اسٹیل کی مرکزی سرکاری زمرے کی صنعتوں کے سلسلے میں مالی سال 23-2022 کے لئے بنیادی اخراجات کا ہدف 1,3156.46 کروڑ روپے ہے۔ اسٹیل کے مرکزی وزیر نے مرکزی سرکاری زمرے کی صنعتوں کو مشورہ دیا کہ وہ مقررہ وقت کے اندر عمل داری اور سالانہ ہدف کے بروقت کامیابی سے حصول کو یقینی بنانے کے لئے اپنے ماہانہ بنیادی اخراجات کے منصوبوں پر عمل کریں اور پروجیکٹوں کی قریب سے نگرانی کریں۔ اسٹیل کی مرکزی سرکاری زمرے کی صنعتوں کے اعلیٰ انتطامی ہدایت کاروں نے یقین دلایا کہ مالی سال 23-2022 کے نشانہ بند بنیادی اخراجات پورے کر لئے جائیں گے۔
جائزہ کے دوران نیشنل اسٹیل پالیسی  2017 کے تحتہندوستان میں عالمی سطح پر اسٹیل کی مسابقتی صنعت کی تشکیل کے رُخ پر مرکزی سرکاری زمرے کی صنعتوں کےمنصوبوں پر بھی بات چیت ہوئی۔
قومی اسٹیل پالیسی 2017 میں 300 ملین ٹن اسٹیل تیار کرنے کی صلاحیت اور 158 کلوگرام فی کس کھپت کا تصور کیا گیا ہے۔ عالمی وبا کے باوجود اسٹیل کے ہندوستانی شعبے نے سالانہ 154.27 میلین ٹن کی صلاحیت تک پہنچنے کے لئے گزشتہ پانچ برسوں میں سالانہ 16.29 میلین ٹن کی صلاحیت کا اضافہ کیا ہے۔ موجودہ اندازے کی بنیاد پر حکومت کو یقین ہے کہ 31-2030 تک پیداواری صلاحیت سالانہ 300 میلین ٹن تک پہنچ جائے گی۔زیادہ تر صلاحیت میں توسیع براؤن فیلڈ کے ذریعے ہوتی ہے اور 30-2025 سے کچھ گرین فیلڈ کی توسیع کا بھی امکان ہے۔
وزیراعظم کا دفتر
دفعہ370کی منسوخی جموں و کشمیر کے عوام کے تئیں حکومت کے اعتماد اور بھروسے پر مبنی ہے
صدر کے خطبے پر شکریے کی تحریک کا لوک سبھا میں جواب
نئی دہلی ،06؍فروری: وزیر اعظم جناب نریندر مودی نے کہا ہے کہ دفعہ 370 کی منسوخی سے ملک کے باقی حصے کے ساتھ جموں و کشمیر کی مکمل یکجہتی کی راہ ہموار ہوئی ہے۔
وزیر اعظم جناب نریندر مودی آج صدر کے خطبے پر شکریے کی تحریک کا لوک سبھا میں جواب دے رہے تھے۔
وزیر اعظم نے جموں و کشمیر کو ہندوستان کا تاج قرار دیا اور کہا کہ جموں و کشمیر کی اصل شناخت اس کےتمام عقائد اور صوفی روایات کے تئیں اس کا یکساں احترام ہے۔
وزیر اعظم نے کہا کہ یہ خطہ پیچھے نہیں رہ سکتا اور اسے ایک ایسے خطے کے طورپر ذکر کیا ، جس نے گن ، بم، دہشت اور علیحدگی پسندی سے چھٹکارا حاصل کرلیا ہو۔
19 جنوری 1990ءکا ذکر کرتےہوئے وزیر اعظم نے کہا کہ بہت سے لوگوں کو اپنی شناخت کھونی پڑی تھی، کیونکہ انہیں جموں و کشمیر سے نکال دیاگیا تھا۔
اپنے طویل جواب میں وزیر اعظم نے خطے کی صورتحال کا تفصیل سے ذکر کیا اور کہا کہ آئین کی دفعہ 370 کو جموں و کشمیر کے عوام میں مکمل اعتماد اور بھروسے کے ساتھ منسوخ کیاگیا تھا اور خطے کی ترقی تیز رفتار سے جاری ہے۔
وزیر اعظم نے کہا کہ خطے پر جو پابندیاں عائد کی گئی تھیں، وہ ہٹائی جارہی ہیں اور مرکزی وزراء ، مرکز کے زیر انتظام علاقے کے مختلف حصوں کا دورہ کررہے ہیں اور عوام سے براہ راست جانکاری حاصل کررہے ہیں اور حکومت یقیناً ان کی طرف سے فراہم کردہ معلومات پر ہی کام کرے گی۔
وزیر اعظم نے کہا کہ ان کی حکومت جموں و کشمیر کے عوام کی فلاح و بہبود اور اس کی ہمہ گیر ترقی کے لئے کام کرنے کے تئیں عہد بستہ ہیں۔
وزیراعظم نے کہا کہ لداخ کو ایک کاربن نیوٹرل مرکز کےزیر اہتمام کے طورپر فروغ دیا جائے گا۔
قبائیلی امور کی وزارت
قبائلی طلبا کے لئے ریاستی اسکولوں کا معیار
نئی دہلی، 4 اپریل2021
قبائلی امور کی وزارت قبائلی طلبا کے لئے سرکاری رہائشی اسکولوں کے لئے دو اسکیموں کی فنڈنگ کررہی ہے۔  ایکلویہ ماڈل رہائشی اسکول اور  آشرم اسکولوں کی تعمیر۔ آشرم اسکول کی اسکیم کے تحت اس طرح کے اسکولوں کی تعمیر کے لئے ریاستی سرکاروں کو لاگت میں حصہ داری کی بنیاد پر صرف تعمیراتی گرانٹ جاری کی جاتی ہے۔ اب تک اس وزارت نے ملک بھر میں درج فہرست قبائل سے تعلق رکھنے والے طلبا کو معیاری تعلیم دینے کے لئے 1205 آشرم اسکولوں کے لئے رقومات مہیا کرائی ہیں۔ ان اسکولوں کے لئے ریکرنگ گرانٹ متعلقہ ریاستی سرکاریں جاری کرتی ہیں اور تمام انتظامی اور تعلیمی معاملے بشمول خوراک، تعلیم اور سیکورٹی کے معاملات ریاستی سرکاریں دیکھتی ہیں۔
ای ایم آر ایس اسکیم کے تحت اس وزارت کی جانب سے اسکولوں میں بہتری لانے کے لئے اور تعمیرات کے لئے فنڈ مہیا کرائے جاتے ہیں اور چھٹے درجے سے بارہویں درجے تک کے طلبا کے معمول کے اخراجات بھی ادا کئے جاتے ہیں۔حکومت قبائلی طلبا کو معیاری تعلیم مہیا کرانے کی پابند ہے۔ اسی کوشش میں ہر طالب علم کے لئے 18-2017 میں 42 ہزار روپے سے بڑھا کر 19-2018 میں اسے 61 ہزار 500 روپے کیا گیا اور 20-2019 میں یہ رقم بڑھ کر ایک لاکھ نو ہزار کردی گئی، تاکہ طلبا کو بہترین سہولتوں کے ساتھ معیاری تعلیم دی جاسکے۔ اضافی کلاسوں، خصوصی کوچنگ، تعلیمی اداروں، خصوصی کیمپوں اور اسپورٹس کیمپوں کے ذریعے طلبا کو اعلیٰ مقاصد اور نشانے حاصل کرنے کی ترغیب دینے کی کوشش کی گئی۔ قبائلی طلبا کے لئے قومی تعلیمی سوسائٹی  باقاعدگی سے طلبا کی کارکردگی کی نگرانی کرتی ہے۔
حکومت کی پالیسی کے مطابق ای ایم آر ایس 1998 سے ہی دور دراز کے قبائلی علاقوں میں قائم کئے گئے تاکہ اس علاقے میں قبائلی طلبا کو اچھی تعلیم دی جاسکے۔ اس کے علاوہ حکومت نے اسکیم کو مزید مستحکم کیا تاکہ 50 فیصد یا اس سے زیادہ ایس ٹی آبادی والے بلاک یا 20 ہزار یا اس سے زیادہ قبائلی والے ہر بلاک میں ایک ای ایم آر ایس ہو۔ ای ایم آر ایس ہمیشہ قبائلی آبادی کے نزدیک قائم کئے جاتے ہیں تاکہ طلبا اپنی جڑوں سے جڑے رہیں اور اپنی شناخت اور اپنی ثقافت سے دور نہ ہوں۔ اسکولوں کا ڈیزائن بھی ایسا تیار کیا جاتا ہے، جس میں ان کے متنوع اور رنگارنگ ثقافت کا اظہار ہوتا ہو۔ اسکولوں میں منی میوزیم قائم کرنے کی حوصلہ افزائی کی جاتی ہے۔ ان اسکولوں کے طلبا کے یونیفارم کا ڈیزائن، نیشنل انسٹی ٹیوٹ آف فیشن ٹکنالوجی نئی دلی تیار کرتی ہے جو قبائلی ثقافت کا آئینہ دار ہوتا ہے۔
قبائلی امور کی وزیر مملکت محترمہ رینوکا سنگھ سروتین نے آج لوک سبھا میں ایک تحریری جواب میں یہ معلومات دیں۔
...............................................................
ش ح،ع س، ع ر
U-3374
(Visitor Counter : 108
ماحولیات، جنگلات اور موسمیاتی تبدیلی کی وزارت
این اے ایف سی سی کے تحت جاری کردہ گرانٹس
موسمیاتی تبدیلی کے لیے قومی موافقت فنڈ  ہندوستان کی ریاستوں اور مرکز زیر انتظام علاقوں  میں موافقت کی سرگرمیوں کی حمایت کے لیے قائم کیا گیا تھا جو موسمیاتی تبدیلی کے منفی اثرات کا شکار ہیں۔ NAFCC کو پروجیکٹ موڈ میں لاگو کیا گیا ہے اور آج تک، 27 ریاستوں اور یو ٹی میں 30 پروجیکٹوں کی منظوری دی گئی ہے۔ نیشنل بینک فار ایگریکلچر اینڈ رورل ڈیولپمنٹ  NAFCC کے لیے قومی عمل درآمد کرنے والا ادارہ ہے اور پروجیکٹ کی کارکردگی، گرانٹ کے استعمال اور NAFCC کے رہنما خطوط کی بنیاد پر پروجیکٹ کے فنڈز NABARD کو قسطوں میں جاری کیے جاتے ہیں۔ NAFCC کے تحت NABARD کو جاری کردہ فنڈ کی نشاندہی کرنے والا ایک بیان ضمیمہ I میں رکھا گیا ہے۔
کلائمیٹ چینج ایکشن پروگرام  کے تحت 2017 سے 2021 تک مختص اور استعمال شدہ فنڈز کو ضمیمہ II میں رکھا گیا ہے۔ CCAP کے تحت ہونے والی سرگرمیوں میں شامل ہیں-  موسمیاتی تبدیلی پر قومی ایکشن پلان کی کوآرڈینیشن   ریاستی ایکشن پلان آن کلائمیٹ چینج   نیشنل انسٹی ٹیوٹ فار کلائمیٹ چینج اسٹڈیز اینڈ ایکشنز   نیشنل کاربونیسیس ایروسول پروگرام   موسمیاتی تبدیلی کے مطالعہ کے لیے طویل مدتی ایکولوجیکل آبزرویٹریز   شمال مشرقی خطے کے لیے موسمیاتی تبدیلی پر مربوط مطالعہ   بین الاقوامی مذاکرات اور شراکت اور  صلاحیت سازی۔
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں یہ معلومات فراہم کی۔
کامرس اور صنعت کی وزارتہ
این ای آئی اے اسکیم
نئی دہلی،یکم دسمبر ، 2021/برآمدات کے بیمے کے قومی کھاتے  سے متعلق ٹرسٹ کا مقصد اُن پروجیکٹوں اور اونچی قیمت والی ان دیگر برآمدات کے لیے قرضے سے متعلق خطرے کے بیمے کی دستیابی کو یقینی بنانا ہے جو قومی مفاد کے پیش نظر درکار ہیں لیکن جو محدود صلاحیتوں یا شرائط کی وجہ سے تسلیم کرنے سےقاصر ہیں جو اپنی مستقل پالیسیوں سے مختلف ہیں این ای آئی اے ای سی جی سی کی طرف سے فراہم کردہ بیمے کو اضافی مدد دیتی ہے۔ یہ مدد وہ بھارتی پروجیکٹوں کے برآمد کاروں میں مزید مقابلہ جاتی رجحان پیدا کرنے اور مختلف دائرہ کار میں مضبوطی حاصل کرنے کے لیے فراہم کی جاتی ہے۔ اس کے تحت بیرون ملک بڑے پروجیکٹوں پر عمل درآمد کےلیے بھارت کی صلاحیتوں کو اجاگر کیا جاتا ہے۔
حکومت نے این ای آئی اے ٹرسٹ کو 22-2021 سے 26-2025 کی مدت کے لیے مالی مدد کی منظوری دی ہے۔
حکومت نے 22-2021 سے 26-2025 کی مدت کے لیے این ای آئی اے ٹرسٹ میں 1650 کروڑ روپے کی امدادی رقم کی منظوری دی ہے۔
یہ جانکاری کامرس و صنعت کی وزیر مملکت محترمہ انوپریا پٹیل نے لوک سبھا میں آج ایک تحریری جواب میں دی۔
۔۔۔
ش ح ۔ اس۔ ت ح ۔
U –13583
(Visitor Counter : 98
وزارت خزانہ
انکم ٹیکس کے محکمہ نے لدھیانہ کے دو بڑے ریئل اسٹیٹ ڈیلوپرس کے یہاں تلاشی کی کاروائی انجام دی
نئی دہلی، 27 نومبر 2021:
انکم ٹیکس کے محکمہ نے 16 نومبر 2021 کو لدھیانہ کے دو بڑے ریئل اسٹیٹ ڈیلوپرس کے یہاں تلاشی اور ضبطی کی کاروائی شروع کی۔ تلاشی کی کاروائی میں لدھیانہ کی تقریباً 40 عمارتوں پر احاطہ کیا گیا۔
دونوں گروپوں کے یہاں تلاشی اور ضبطی کی کاروائی سے ان گروپوں کے ذریعہ نقدی کے طور پر پراپرٹی کے لین دین سے متعلق غیر منکشف نقد رقم کا پتہ چلا ہے۔ تلاشی کی کاروائی کے دوران کچھ املاک کے لیے ’فروخت کا معاہدہ ‘ جیسے شواہد ملے ہیں اورانہیں ضبط کر لیا گیا ہے۔ ان دستاویزات سے اشارہ ملتا ہے کہ پلاٹوں کے لیے ’فروخت کامعاہدہ‘پلاٹ کے رجسٹرڈ فروخت نامے میں ظاہر کی گئی رقم کے مقابلے میں کہیں زیادہ رقم/شرح پر عمل میں آیا ہے۔اس کے علاوہ کھلی شیٹ، کچھ پراپرٹی کے لین دین کے لیے نقدی کا حساب کتاب دکھانے والی ایکسل شیٹ، سافٹ ڈاٹا، وابستہ افراد کے موبائل فونوں سے ہوئی چیٹ، وغیرہ جیسے جرم کی جانب اشارہ کرنے والے شواہد بھی برآمد کیے گئے ہیں۔ان شواہد کے شروعاتی جائزے پراپرٹی کے نقدی لین دین کے ذریعہ غیر منکشف نقدی کی حصولیابی کی جانب واضح طور پر اشارہ کرتے ہیں۔اس کے علاوہ نقدی کی حصولیابی کی تصدیق کرنے والے کچھ دیگر ٹھوس ثبوت بھی جمع کیے گئے ہیں۔
جانچ میں یہ بھی سامنے آیا ہے کہ ایک اہم شخص کے رہائشی مکان کی تعمیر پر غیر منکشف نقد رقم خرچ کی گئی ہے۔
ان گروپوں میں سے ایک میں، زمین کے فروخت کاروں کو کی گئی ادائیگیوں وغیرہ سے متعلق وسیلے پر ٹیکس تخفیف کی دفعات کی تعمیل میں نقص کا پتہ چلا ہے۔
تلاشی مہم میں غیر ملکی زرمبادلہ کے علاوہ تقریباً 2.00 کروڑ روپئے کے بقدر غیر منکشف نقدرقم اور تقریباً 2.30 کروڑ روپئے کے بقدر ایسے زیورات ضبط کیے گئے جن کی کوئی تفصیل نہیں ہے۔
آگے کی تفتیشی کاروائی جاری ہے۔
وزارت خزانہ
چوتھی جی 20 عالمی شراکت برائے مالیاتی شمولیت میٹنگ 14 سے 16 ستمبر 2023 کے دوران ممبئی میں منعقد ہونے والی ہے
چوتھی جی 20 گلوبل پارٹنرشپ فار فنانشل انکلوژن میٹنگ 14-16 ستمبر 2023 کو ممبئی میں منعقد ہو رہی ہے۔ میٹنگ میں جی 20 ممبر ممالک، خصوصی مدعو ممالک اور بین الاقوامی تنظیموں کے 50 سے زیادہ مندوبین اکٹھے ہوں گے۔ میٹنگ میں ڈیجیٹل مالیاتی شمولیت اور ایس ایم ای فائنانس کے شعبوں میں جی 20 انڈیا پریذیڈنسی کے تحت مالی شمولیت کے ایجنڈے کے جاری کام پر تبادلہ خیال کیا جائے گا۔
میٹنگ سے پہلے، 14 ستمبر 2023 کو ایم ایس ایم ای کو متحرک کرنے کے لیے ڈیجیٹل پبلک انفرااسٹرکچر پر ایک سمپوزیم کا انعقاد کیا جائے گا۔ سمپوزیم میں عالمی ماہرین کے درمیان دو اہم موضوعات "ڈیجیٹل پبلک انفرااسٹرکچر کے ذریعے اعلیٰ اقتصادی ترقی کی خاطر ایم ایس ایم ای کو توانائی بخشنا" اور " کریڈٹ گارنٹیز اور ایس ایم ای ماحولیاتی نظام" کے بارے میں عالمی ماہرین کے درمیان پینل مباحثے ہوں گے۔ یہ سمپوزیم ایم ایس ایم ای کی تیز رفتار مالیاتی شمولیت میں ڈی پی آئی کے کردار پر روشنی ڈالے گا۔
اگلے دو دنوں کے دوران، جی پی ایف آئی کے اراکین ڈیجیٹل مالیاتی شمولیت کے جی 20 جی پی ایف آئی کے اعلیٰ سطحی اصولوں کے نفاذ، قومی ترسیلات زر کے منصوبوں کی تازہ کاری اور ایس ایم ای فنانسنگ میں مشترکہ رکاوٹوں کو دور کرنے کے لیے ایس ایم ای کے بہترین طور طریقوں اور اختراعی آلات کے بارے میں جی پی ایف آئی کے کام پر تبادلہ خیال کریں گے۔
جی پی ایف آئی میٹنگ کے ایک حصے کے طور پر 16 ستمبر 2023 کو "ڈیجیٹل پبلک انفراسٹرکچر کے ذریعے مالیاتی شمولیت کو آگے بڑھانا: ڈیجیٹل اور مالیاتی خواندگی اور صارفین کے تحفظ کے ذریعے صارفین کو بااختیار بنانا" پر ایک سمپوزیم بھی منعقد کیا جائے گا۔
چوتھی جی پی ایف آئی ڈبلیو جی میٹنگ میں شرکت کرنے والے مندوبین ممبئی میں کنہیری غاروں کا بھی دورہ کریں گے۔
خواتین اور بچوں کی ترقیات کی وزارت
بچوں کے لئے پی ایم کیئرس اسکیم کی توسیع 28 فروری 2022 تک کردی گئی ہے
نئی دہلی:22 فروری،2022۔خواتین اور بچوں کی ترقی کی وزارت، حکومت ہند نے بچوں کے لئے پی ایم کیئرس اسکیم کو 28 فروری 2022 تک بڑھا دیا ہے۔ اس سے قبل یہ اسکیم 31 دسمبر2021 تک قابل اطلاق تھی۔ اس سلسلے میں تمام ریاستوں اور مرکز کے زیر انتظام علاقوں کے خواتین اور بچوں کی ترقی، سماجی انصاف اور بااختیار بنانے کے محکمہ کے تمام پرنسپل سکریٹریز/ سکریٹریز کو ضروری کارروائی کے لیے ایک خط لکھا گیا ہے۔ تمام ضلع مجسٹریٹس/ضلع کلکٹروں کو بھی اس خط کی ایک کاپی ارسال کی گئی ہے۔ 
تمام اہل بچے اب 28 فروری 2022 تک بچوں کے لئے پی ایم کیئرس اسکیم کے فوائد حاصل کرنے کے لیے اندراج کر سکتے ہیں۔ اس اسکیم میں ان تمام بچوں کا احاطہ کیا گیا ہے جو 11 مارچ 2020 سے، جس دن عالمی صحت ادارہ  نے اس وبا کا اعلان کیا اور کووڈ 19 کی خصوصیات کو عالمی وبا قرار دیا تھا، 28 فروری 2022 کی تاریخ تک کووڈ 19 وبا کے سبب کھو چکے ہیں: i) دونوں والدین یاii ) زندہ بچ جانے والے والدین یا iii ) قانونی سرپرست/گود لینے والے والدین/تنہا گود لینے والے والدین۔ اس اسکیم کے تحت فوائد کا حقدار بننے کے لیے والدین کی موت کی تاریخ پر بچے کی عمر 18 سال مکمل نہیں ہونی چاہیے۔
وزیر اعظم جناب نریندر مودی نے 29 مئی 2021 کو ان بچوں کے لیے جامع مدد کا اعلان کیا تھا جنہوں نے کووڈ 19 وبائی مرض کی وجہ سے اپنے والدین، ماں باپ دونوں کھو دیے ہیں۔ اس اسکیم کا مقصد پائیدار طریقے سے ان بچوں کی جامع دیکھ بھال اور تحفظ کو یقینی بنانا ہے جنہوں نے اپنے والدین کو کووڈ وبائی مرض میں کھو دیا ہے، نیز صحت بیمہ کے ذریعے ان کی فلاح و بہبود کو ممکن بنانا، تعلیم کے ذریعے انہیں بااختیار بنانا اور 23 سال کی عمر کو پہنچنے پر مالی مدد کے ساتھ ان کے خود کفیل وجود کے لیے انہیں آراستہ کرنا ہے۔ بچوں کے لئے پی ایم کیئرس اسکیم ان بچوں کو 18 سال کی عمر سے کنورجنٹ اپروچ، تعلیم، صحت، ماہانہ وظیفہ اور 23 سال کی عمر کو پہنچنے پر 10 لاکھ روپے کی یکمشت رقم کو یقینی بنانے کے لیے گیپ فنڈنگ کے ذریعے مدد فراہم کرتی ہے۔
یہ اسکیم آن لائن پورٹل https://pmcaresforchildren.inکے ذریعے قابل رسائی ہے۔ اب تمام ریاستوں/ مرکز کے زیر انتظام علاقوں سے کہا گیا ہے کہ وہ 28 فروری 2022 تک پورٹل پر اہل بچوں کی شناخت اور ان کا اندراج کریں۔ کوئی بھی شہری پورٹل کے ذریعے اس اسکیم کے تحت امداد کے لیے اہل بچے کے بارے میں انتظامیہ کو مطلع کرسکتا ہے۔

-----------------------
ش ح۔م ع۔ ع ن
U NO: 1891
(
سائنس اور ٹیکنالوجی کی وزارت
مرکزی وزیرڈاکٹر جتیندر سنگھ نے کہا کہ چندریان-3 کو جولائی میں لانچ کیا جائے گا
ہندوستان کے معروف چاند مشن چندریان-3 کو جولائی میں لانچ کیا جائے گا اور امید ہے کہ اسے جولائی کے دوسرے نصف میں لانچ کیا جاسکتا ہے۔
یہ معلومات مرکزی وزیر مملکت  سائنس اور ٹیکنالوجی، وزیر مملکت پی ایم او ، عملہ ، عوامی شکایات، پنشن، جوہری توانائی اور خلا ، ڈاکٹر جتیندرسنگھ نے آج یہاں ایک عوامی جلسہ سے خطاب کرنے کے دوران نامہ نگاروں کے ذریعے پوچھے گئے ایک سوال کے جواب میں دیں۔
مرکزی وزیر نے کہا کہ اگر چیزیں منصوبے کے مطابق چلتی رہیں، تو ہندوستانی خلائی تحقیقی ادارہ  اپنے چندریان-3 مشن کو لانچ کرے گا۔ اس مشن کا مقصد اسپیس کرافٹ کو چاند کے جنوبی محور پر اتارنے سے متعلق اہم تحقیق کی نمائش کرنا ہے۔ انہوں نے کہا کہ اس سال کی شروعات میں چندریان-3 اسپیس کرافٹ نے ضروری تجربات کو کامیابی کے ساتھ مکمل کیا۔ ان تجربات نے اس سخت ماحول کا سامنا کرنے کی اس اسپیس کرافٹ کی صلاحیت کو منظوری عطا کی، جس سے اسے اپنی لانچنگ اور بعد کے سفر کے دوران گزرنا پڑے گا۔
ڈاکٹر جتیندرسنگھ نےکہا کہ ہندوستان کی سابقہ چاند مہم چندریان-2 نے پہلی بار چاند کی سطح پر پانی کی موجودگی کی نشاندہی کرکے ہندوستان کو عالمی سطح پر ایک ممتاز اور اول مقام دلایا تھا۔ انہوں نے کہا کہ امریکہ کی ناسا جیسی دنیا کی اہم خلائی ایجنسیوں کے ذریعے بھی اس جانکاری کو بہت اہمیت دی گئی تھی۔
قابل ذکر ہے کہ چندریان-3، چندریان-2 کے بعد کا مشن ہے۔ ‘‘چاند کا سائنس’’ کے موضوع کے مطابق چندریان میں لینڈراور روور پر لگے سائنسی آلات چاند کی ماحولیات اور تھرموفزیو خوبیوں سمیت چاند کے مختلف پہلوؤں کا مطالعہ کرنے کے قابل ہوں گے۔ ساتھ ہی چندریان-3 مشن میں شامل ایک دوسرا تجرباتی آلہ کرہ ارض کے مختلف پہلوؤں کا مطالعہ کرنے کے قابل بھی ہوسکے گا۔ اس طرح ایک ہی ساتھ ‘‘چاند کے سائنس’’ کے موضوع کی بھی وضاحت کرے گا۔
اس سے پہلے ایک بڑے عوامی جلسہ سے خطاب کرتے ہوئے ڈاکٹر جتیندرسنگھ نے کہا کہ گزشتہ 9 برسوں کے دوران وزیراعظم جناب نریندر مودی کے ذریعے شروع کی گئی عوام پر مرکوز مختلف اسکیمیں نہ صرف سماج کے ان طبقات کی حالت کو بدلیں گی، جن پر سابقہ حکومتوں کے دوران مناسب توجہ نہیں دی گئی تھی، بلکہ طویل مدت میں یہ سماجی و اقتصادی تبدیلی کے ساتھ ساتھ ہماری سماجی ثقافت اور برتاؤ کو بھی بدلیں گی۔
ڈاکٹر جتیندرسنگھ نےکہا کہ وزیراعظم جناب نریندر مودی کے ذریعے شروع کیا گیا روزگار میلہ، اسٹارٹ اپ انڈیا اورمدرا یوجنا وغیرہ جیسی عوام پر مرکوز پہل کا وژن انتہائی حساس اور ہمدردی کے جذبہ کے ساتھ تیار کیا گیا ہے۔ اس قسم کی پہل کو نوجوانوں کو اس بات کے لیے پراعتماد کرنے کے مقصد سے تیار کیا گیا ہے کہ انہیں ان کی صلاحیت اور کڑی محنت کے لیے مناسب اور یکساں مواقع فراہم کیے جارہے ہیں۔
ڈاکٹر جتیندرسنگھ نے کہا کہ خواتین کے معاملے میں اجولا اور سووچھتا جیسی اسکیموں کا مقصد ہندوستانی خواتین کو عزت و وقار کے ساتھ سہولت اور تحفظ فراہم کرنا ہے۔